Ge fela Khoporeišene yeo e Tswaletšwego e phumutšwe, go ka dirwa kgopelo go e tsošološa, ge e le gore ditselatshepetšo tšeo di nyakegago di ka latelwa.
Maemo a Khoporeišene yeo e Tswaletšwego a swanetše go netefatšwa pele le Kantoro ya Ngwadišo ya Khamphani le Thoto ya Botsebi ka gobane Ditirelo tSa Afrika Borwa tša Metšhelo e ka no ba e tsentše kgopelo ya go phumula yona Khoporeišene yeo.
R150 e swanetše go beeletšwa mo leineng la khoutu ya modiriši mme e tla ntšhiwa go tšwa go akhaonto ya modiriši morago ga go iša diforomo.
Tlatša foromo ya kgopelo CK3.
Iša boikano bjo bo saenilwego mme bo tempilwe ke Mokomišenare wa Boikano, ke motho yo a nago le kgahlego, a hlaloša mabaka a go nyaka go tsošološa Khoporeišene yeo e Tswaletšwego.
Ge e le gore Khoporeišene yeo e Tswaletšwego e be e na le dithoto tšeo di sa šuthego, hwetša tumelelo yeo e ngwetšwego go Kgoro ya Mešomo ya Setšhaba ga mmogo le ya Kantoro ya Matlotlo a Setšhaba gore ga ba thulane le tsošološo ya Khoporeišene yeo e Tswaletšwego.
Maikemišetšo ao a tla swanelwa ke go kwalakwatšwa ka go kuranta ya selegae go leka go bona kgahlego ya setšhaba ka go tsošološo ya Khoporeišene yeo e Tswaletšwego.
Ge go na le kganetšo e fe goba e fe, Mongwadiši wa Dikhamphani o tla tsebišwa ka ga kganetšo mo matšatšing a 30 a phumulo.
Tsošološo ya Khoporeišene yeo e Tswaletšwego e ka tšea matšatši a 30 go ya go 40.